王德明 (正德進士)

王德明（），字宗周，號一泉，直隸保定府清苑縣人，明朝政治人物。

 生平 
弘治十七年（1504年）甲子科順天鄉試第三十二名舉人，正德三年（1508年）中式戊辰科會試第九名，三甲第一百八十五名進士。授河南封丘知縣，調嘉善知縣，遷戶部主事，以艱歸。起補兵部主事，升員外郎，嘉靖三年（1524年）參與左順門哭諫。晉武選司郎中，出知懷慶府。嘉靖十年（1531年）五月升太常寺少卿提督四夷館，十二年（1533年）七月升都察院右僉都御史、巡撫山西。

十三年（1534年）十二月，晋府宁化王府中尉朱表棹等夜饮大醉，与人斗殴，半夜向王德明告状，德明将表棹等人关押在按察司大獄。于是宗室数百人因此闹事，王德明被罢归《大明世宗肃皇帝实录卷一百七十》：嘉靖十三年十二月乙卯，晋府宁化王府镇国中尉表棹、表榔、表欛聚饮娼家，醉归途遇恶少王弼等，与斗，共执弼等夜击巡抚都察院门诉之。都御史王德明怒笞弼等，复佯为不知，并笞榔等，俱执送按察司狱。按察使傅鑰初不知其宗室也，遂系之狱，明日为言于德明，礼而遣之。于是辅国中尉知熛糾合宗室数百，欲为报复，德明惧，使人要奉国中尉奇瀸解之，众遂殴奇瀸而辱詈德明，德明具奏，知熛亦奏奇瀸及德明诸不法事，诏德明回籍听勘，遣司礼监左监丞宋兴、大理寺少卿罗辂、锦衣卫指挥赵俊、刑科给事中石存仁往按其事，至是据实以闻。 上命逮德明京问，夺钥官三级，奇瀸、知熛夺禄米一年，表棹等各半年。。十六年（1537年）卒，年五十六《都察院右佥都御史王君墓志铭》：清苑有介士曰王氏讳德明字宗周性严行方特然有守貌庄语简不轻然诺弘治甲子年踰冠举乡试正德戊辰予以史官阅省试卷累首荐君主考右南士乃第君以九选封丘知县是时中官奴廖鹏附刘瑾威横于河南民日遭荼毒自三司以下受鹏颐使欲党君为助君不许上司故困君以难平之讼皆理丁卯鹏子铠冐祥符籍入试余姚孙清失官依鹏为代笔御史辈将魁铠君发其奸犹列上第踰年给事中陈鼎劾铠冐籍除名君以贤调嘉善则易粮长以宽包陪抑势豪以均田税有余力又修治学宫惠养寒士饬武备遂用挫贼于桃源主簿李锡死贼手请于　朝荫其子御史张承仁来按浙大索赂君无所予为所折抑后御史事败君名奕奕起在两县皆茹菜衣布无受干谒晋户部主事散储理钞不渔赀余再以艰归改兵部再晋武选郎中出知怀庆连岁凶君蠲税巳费散积贷粟民既安和天休聿出瑞麦瑞瓜瑞未迭产一时　上有银币之褒晋太常少卿即晋今官巡抚山西敕于检身严于治吏不得僭乘轿滥役民确事实惠抹摋虚泛猾官贪人始不便矣大同之变提兵境上为声援巳事劾佥事孙某弃城脱难将官却永等纳贿卖闲以计获石州寇常诚心其党万人或戮或释宗人乱法君治之卒为所陷罢归喜臣数荐之未及用而卒嘉靖丁酉九月十八日也享年五十有六君始祖元学士王盘谥文忠传至曰恩者生君赠都御史母杨氏赠安人娶郎氏封安人子三长闿举人次阀郡学生次文印女二壻指挥谢宸次尚幼孙女一墓在城南葬以　年　月日铭曰呜呼刚士胡不永年我文而石可久聿坚。。

家族 
曾祖王子忠；祖父王浩，遇例冠帶；父王恩，字大用，山阴知縣。母楊氏。具慶下。兄王德脩，弟王德新、王德純。長子王闉，嘉靖乙酉舉人，官府同知；次子王閥，字維承，號厚菴，嘉靖三十一年壬子科舉人。侄子王闐，嘉靖三十八年己未進士，官知府，

参考文献

D
Category:清苑人
Category:明朝封丘縣知縣
Category:明朝嘉善縣知縣
Category:明朝戶部主事
Category:明朝兵部主事
Category:明朝兵部武選司郎中
Category:明朝懷慶府知府
Category:明朝太常寺少卿
Category:明朝右僉都御史
Category:明朝山西巡撫
Category:明朝兵部員外郎